CELEX: 32011D1219
Language: et
Date: 2011-11-16 00:00:00
Title: Euroopa Parlamendi ja nõukogu otsus nr 1219/2011/EL, 16. november 2011 , mille kohaselt märgib Euroopa Liit tulenevalt otsusest suurendada Euroopa Rekonstruktsiooni- ja Arengupanga aktsiakapitali panga kapitalis täiendavaid aktsiaid

26.11.2011   
            
            
               ET
            
            
               Euroopa Liidu Teataja
            
            
               L 313/1
            
         EUROOPA PARLAMENDI JA NÕUKOGU OTSUS nr 1219/2011/EL,
   16. november 2011,
   mille kohaselt märgib Euroopa Liit tulenevalt otsusest suurendada Euroopa Rekonstruktsiooni- ja Arengupanga aktsiakapitali panga kapitalis täiendavaid aktsiaid
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 212,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   toimides seadusandliku tavamenetluse kohaselt (1)
   
   ning arvestades järgmist:
   
               (1)
            
            
               Vastavalt Euroopa Rekonstruktsiooni- ja Arengupanga (EBRD) asutamislepingu (2) artikli 4 lõikele 3 otsustasid EBRD panga nõukogu liikmed Zagrebis 14. ja 15. mail 2010 peetud aastakoosolekul resolutsioonidega nr 126 (3) ja 128 (4) suurendada EBRD lubatud aktsiakapitali 10 miljardi euro võrra, kindlustamaks piisavalt kapitali, et tagada keskpikas perspektiivis EBRD mõistlikul tasemel tegevus sihtriikides vastavalt ettenähtud piirangutele.
            
         
               (2)
            
            
               Enne kõnealuseid resolutsioone oli EBRD kapital 20 miljardit eurot, millest liit oli märkinud 60 000 aktsiat, mille igaühe nimiväärtus on 10 000 eurot.
            
         
               (3)
            
            
               Vastavalt resolutsioonile nr 126 suurendatakse EBRD lubatud aktsiakapitali 100 000 sissemakstava aktsia võrra ja panga igale liikmele antakse välja täisarv aktsiaid (ümardatult allapoole) vastavalt nende olemasolevale osalusele. Kapitali suurendamise sissemakstava osa puhul kaasatakse osa EBRD kapitali piiramatutest üldreservidest. Käesoleval otsusel ei ole seega liidu eelarvele otsest mõju. Kõik EBRD aktsionärid said automaatselt sissemakstavaid aktsiaid vastavalt oma olemasolevale osalusele, ilma et aktsionärid peaksid ise täiendavaid menetlustoiminguid tegema. Seega on liidule välja antud 3 031 uut aktsiat, mille igaühe nimiväärtus on 10 000 eurot, suurendades liidu sissemakstavate aktsiate arvu 63 031 aktsiani.
            
         
               (4)
            
            
               Resolutsiooni nr 128 kohaselt tuleks EBRD lubatud aktsiakapitali suurendada 900 000 sissenõutava aktsia (igaühe nimiväärtus 10 000 eurot) võrra, mis võidakse tagasi võtta. Igal liikmel peaks olema võimalik nimiväärtuses märkida täisarv sissenõutavaid aktsiaid kuni 42,857 % aktsiatest, mis liikmel on vahetult enne kapitali suurendamise jõustumise kuupäeva. Seega on liidul õigus märkida kuni 27 013 sissenõutavat aktsiat hiljemalt 31. detsembriks 2011.
            
         
               (5)
            
            
               Resolutsiooni nr 128 kohaselt tuleks EBRD kapitali kasutamist kontrollida kapitalivarude neljanda läbivaatamise raames ajavahemikus 2011-2015 („kapitalivarude neljanda läbivaatamise periood”). EBRD panga nõukogu võib otsustada 2015. aastal kapitalivarude neljanda läbivaatamise raames, et osa kasutamata jäänud sissenõutavast kapitalist võidakse teatavatel tingimustel, mis lepitakse kokku 2015. aastal, tagasi võtta. Vastavalt resolutsioonile nr 128 otsustas EBRD panga nõukogu, et selline sissenõutavate aktsiate tagasivõtmine toimub automaatselt ja seda kohaldatakse kõigi EBRD liikmete suhtes, kes on märkinud sissenõutavaid aktsiaid kõnealuse resolutsiooni alusel. Sel juhul võtaks komisjon EBRD panga nõukogu resolutsiooni arvesse ja täidaks seda.
            
         
               (6)
            
            
               Käesolev otsus peaks edendama EBRD suutlikkust laiendada tegevust sihtriikides, andes seeläbi kõnealuste riikide majandustele majanduslikult keerulisel ajal väärtuslikku abi. On asjakohane, et liit märgiks kõnealuseid täiendavaid aktsiaid, et saavutada liidu eesmärgid välismajandussuhetes ja säilitada oma hääleõiguse osatähtsus EBRDs.
            
         
               (7)
            
            
               Käesolevas otsuses sätestatud sissenõutava kapitali suurendamine aitab säilitada EBRD juurdepääsu finantsturgudele.
            
         
               (8)
            
            
               Komisjon peaks esitama Euroopa Parlamendile ja nõukogule kapitalivarude neljanda läbivaatamise perioodi lõpuks aruande, milles hinnatakse olemasoleva Euroopa avaliku sektori finantseerimisasutuste süsteemi tulemuslikkust investeeringute edendamisel liidus ja selle naaberriikides. Kõnealune aruanne peaks sisaldama soovitusi vastavate pankade vahelise koostöö ja nende tegevuse optimeerimise ning kooskõlastamise kohta, nagu Euroopa Parlament nõudis oma 25. märtsi 2009. aasta resolutsioonis Euroopa Investeerimispanga ning Euroopa Rekonstruktsiooni- ja Arengupanga 2007. aasta aastaaruannete kohta (5).
            
         
               (9)
            
            
               Liidust väljaspool asuvates ühiseid meetmeid järgivates riikides tuleks EBRD-d toetada koostöö edasiarendamisel muude Euroopa avaliku sektori finantseerimisasutustega selliste lepingute abil nagu Euroopa Komisjoni, Euroopa Investeerimispanga (koos Euroopa Investeerimisfondiga) ning Euroopa Rekonstruktsiooni- ja Arengupanga vahel sõlmitud kolmepoolne vastastikuse mõistmise memorandum, mis käsitleb koostööd väljaspool Euroopa Liitu ning mis võimaldab pankadel tegutseda teineteist täiendavalt, tuginedes oma konkurentsieelistele.
            
         
               (10)
            
            
               Märgitud kapitali sissenõutava osaga seotud tingimuslik kohustus kajastub liidu eelarve „p.m” eelarvereal 01 03 01 02 „Euroopa Rekonstruktsiooni- ja Arengupank – Märgitud kapitali sissenõutav osa”.
            
         
               (11)
            
            
               Liidu esindajad EBRD juhtorganites peaksid julgustama EBRD-d jätkama pangandusega seotud parimate usaldatavustavade rakendamist, et jätkuvalt hoida oma väga tugevat kapitalipositsiooni; sekkuma valdkondades, mis on kooskõlas Euroopa 2020. aasta strateegia põhieesmärkidega, et suurendada liidu välistegevuse üldist poliitilist sidusust; arendama edasi selliseid finantsinstrumente, mida kaasrahastatakse liidu ja EBRD eelarvetest ning millega toetatakse liidu eesmärkide saavutamist, võttes samas arvesse, et sellise koostööga peaks kaasnema liidu avaliku sektori rahaliste vahendite tulemuslik kontroll ja nähtavus; avaldama oma veebisaidil asjakohast teavet toetuse saajate, panga finantsvahendustegevuse ja projektide hindamise mõju kohta.
            
         
               (12)
            
            
               EBRD panga nõukogus liitu esindav liige peaks esitama igal aastal Euroopa Parlamendile aruande liidu eesmärkide, eelkõige Euroopa Liidu lepingu artiklis 21 sätestatud liidu välistegevuse, Euroopa 2020. aasta strateegia ning taastuvenergia ja energiatõhusate tehnoloogiate siirde märkimisväärse suurendamise kohta.
            
         
               (13)
            
            
               Liidu esindajad EBRD juhtorganites peaksid püüdma igati hoida ära sellist EBRD tegevust sihtriikides, mida teostatakse koostööd mittetegeva kolmanda riigi kaudu, mida eelkõige iseloomustavad maksude puudumine või nominaalmaksumäärad, tulemusliku teabevahetuse puudumine välismaiste maksuametitega ja läbipaistvuse puudumine õigus- või haldusnormides, või Majanduskoostöö ja Arengu Organisatsiooni või rahapesuvastase töökonna arvates koostööd mittetegeva kolmanda riigi kaudu,
            
         ON VASTU VÕTNUD KÄESOLEVA OTSUSE:
   Artikkel 1
   Liit märgib 27 013 täiendavat sissenõutavat EBRD aktsiat, mille igaühe nimiväärtus on 10 000 eurot, vastavalt EBRD panga nõukogu resolutsioonile nr 128, mille tekst on lisatud käesolevale otsusele.
   Artikkel 2
   EBRD panga nõukogus liitu esindav liige deponeerib liidu nimel vastava märkimiskirja.
   Artikkel 3
   EBRD panga nõukogus liitu esindav liige esitab igal aastal Euroopa Parlamendile aruande kapitali kasutamise ning meetmete kohta, et tagada finantsvahendajate kaudu teostatava EBRD tegevuse läbipaistvus, ning selle kohta, kuidas EBRD on aidanud kaasa liidu eesmärkide saavutamisele, riskivõtmise ja erasektorilt saadava täiendava rahastamise kaasamise tulemuslikkuse ning Euroopa Investeerimispanga ja EBRD koostöö kohta väljaspool liitu.
   Artikkel 4
   Käesolev otsus jõustub kolmandal päeval pärast selle avaldamist Euroopa Liidu Teatajas.
   
      Strasbourg, 16. november 2011
      
         
            Euroopa Parlamendi nimel
         
         
            president
         
         J. BUZEK
      
      
         
            Nõukogu nimel
         
         
            eesistuja
         
         W. SZCZUKA
      
   
   
      (1)  Euroopa Parlamendi 13. oktoobri 2011. aasta seisukoht (Euroopa Liidu Teatajas seni avaldamata) ja nõukogu 8. novembri 2011. aasta otsus.
   
      (2)  EÜT L 372, 31.12.1990, lk 4.
   
      (3)  Resolutsioon nr 126 „Lubatud aktsiakapitali suurendamine ja sissemakstavate aktsiate emiteerimine ning maksed puhastulu ümberjaotamisega”.
   
      (4)  Resolutsioon nr 128 „Lubatud aktsiakapitali suurendamine, sissenõutava kapitali emiteerimine ja märkimine ning tagasivõtmine”.
   
      (5)  ELT C 117 E, 6.5.2010, lk 147.
   
      LISA
      
         RESOLUTSIOON nr 128
         Lubatud aktsiakapitali suurendamine, sissenõutava kapitali emiteerimine ja märkimine ning tagasivõtmine
         PANGA NÕUKOGU,
         olles saanud direktorite nõukogult aruande kapitalivarude neljanda läbivaatamise kohta aastateks 2011–2015 (edaspidi „kapitalivarude neljanda läbivaatamise periood”), mis viidi läbi vastavalt panga asutamislepingu (edaspidi „asutamisleping”) artikli 5 lõikele 3,
         olles kõnealust aruannet kaalunud ning täielikult toetades selles esitatud järeldusi ja soovitusi, sealhulgas strateegilisi eesmärke, kavandatud 9 miljardi euro suurust tegevusmahtu 2011. ja 2012. aastaks ja selle vähenemist 8,5 miljardi euroni kapitalivarude neljanda läbivaatamise ülejäänud perioodil, ning kapitali vajaduse analüüsi,
         olles järeldanud, et on soovitav ja asjakohane suurendada lubatud aktsiakapitali, emiteerides sissenõutavaid aktsiaid 9 miljardi euro vääruses, tingimusel et kõnealused aktsiad võidakse tagasi võtta ja tühistada, kusjuures kõnealuseid sissenõutavaid aktsiaid saavad märkida kõik EBRD liikmed vastavalt nende olemasolevale osalusele aktsiakapitalis,
         olles nõustunud aruandes esitatud märkusega, mille kohaselt tuleb selleks, et pangal oleks piisavalt kapitali kavandatud tehingute tegemiseks järgmisel viiel aastal, iga aasta tulud eraldada ülejäägiks, välja arvatud võimalikud eraldised EBRD aktsionäride erifondi rahastamiseks, ning
         rakendades asutamislepingu artikli 24 lõike 1 kohaseid volitusi, tehes seda sealhulgas sel määral, mis on vajalik mis tahes küsimuse otsustamiseks, mis on delegeeritud või määratud direktorite nõukogule asutamislepingu artikli 24 lõike 2 alusel,
         ON JÄRGMISEL SEISUKOHAL:
         Panga lubatud aktsiakapitali tuleb suurendada ja selleks võimaldatakse aktsiaid märkida järgmistel tingimustel.
         1.   Lubatud aktsiakapitali suurendamine
         
                     a)
                  
                  
                     Panga lubatud aktsiakapitali suurendatakse jõustumiskuupäeval, mis on määratud käesoleva resolutsiooni punkti 4 alapunktis a, 900 000 sissenõutava aktsia võrra, mille igaühe nimiväärtus on 10 000 eurot ja mida on võimalik tagasi võtta vastavalt punktile 3.
                  
               
                     b)
                  
                  
                     Käesoleva resolutsiooni kohaselt välja antavatest aktsiatest lubatakse liikmetel vastavalt käesoleva resolutsiooni punktile 2 märkida terviklik arv sissenõutavaid aktsiaid (ümardatult allapoole) kuni 42,857 % (1) aktsiatest, mis liikmel on vahetult enne jõustumiskuupäeva.
                  
               
                     c)
                  
                  
                     Käesoleva resolutsiooni kohaselt välja antavad sissenõutavad aktsiad, mida ei märgita vastavalt käesoleva resolutsiooni punktile 2, reserveeritakse uutele liikmetele esmaseks märkimiseks ja teatavate liikmete märgitud mahu erakorraliseks suurendamiseks, nagu võib panga nõukogu määrata vastavalt asutamislepingu artikli 5 lõigetele 2 ja 4.
                  
               2.   Märkimine
         
                     a)
                  
                  
                     Iga liige võib nimiväärtuses märkida tervikliku arvu sissenõutavaid aktsiaid kuni 42,857 % aktsiatest, mis liikmel on vahetult enne jõustumiskuupäeva. Märkimine peab vastama käesolevas resolutsioonis sätestatud tingimustele.
                  
               
                     b)
                  
                  
                     Iga liige, kes soovib vastavalt käesolevale resolutsioonile aktsiaid märkida, deponeerib pangas 30. aprillil 2011 või enne seda või kui direktorite nõukogu 30. aprillil 2011 või enne seda nii kindlaks määrab, mõnel hilisemal kuupäeval, kuid hiljemalt 31. detsembril 2011, järgmised dokumendid pangale vastuvõetavas vormis:
                     
                                 i)
                              
                              
                                 märkimiskiri, milles liige märgib kirjas täpsustatud sissenõutavate aktsiate arvu;
                              
                           
                                 ii)
                              
                              
                                 avalduse, milles kinnitatakse, et liige on nõuetekohaselt võtnud kõik õiguslikud ja muud sisemeetmed aktsiate märkimiseks, ning
                              
                           
                                 iii)
                              
                              
                                 kinnitus, et liige on valmis sellise teabe esitama, kui pank peaks seda seoses aktsiate märkimisega taotlema.
                              
                           
               
                     c)
                  
                  
                     Iga märkimiskiri jõustub ja selle kohane märkimine loetakse toimunuks jõustumiskuupäeval või kuupäeval, mil pank teatab aktsiad märkinud liikmele, et liikme poolt vastavalt käesoleva resolutsiooni punkti 2 alapunkti b kohaselt deponeeritud dokumendid rahuldavad panka, olenevalt sellest, kumb kuupäev on hilisem.
                  
               
                     d)
                  
                  
                     Kui jõustumispäevaks ei ole deponeeritud panka rahuldavaid dokumente, millega nähakse ette käesoleva resolutsiooni punkti 4 alapunkti a kohase aktsiate koguarvu märkimine, võib direktorite nõukogu omal valikul otsustada, et liikmete deponeeritud märkimiskirjad ja nende kohased märkimised jõustuvad viivitamata, olenemata mis tahes muudest käesoleva resolutsiooni sätetest, tingimusel et direktorite nõukogu peab sellist otsust panga tegevuse seisukohast parimaks ja et juba deponeeritud ja lähemas tulevikus tõenäoliselt deponeeritavate märkimiskirjade koguarv on direktorite nõukogu arvates piisavalt lähedal punkti 4 alapunktis a kindalaks määratud aktsiate koguarvule.
                  
               3.   Tagasivõtmine
         
                     a)
                  
                  
                     Käesoleva resolutsiooni kohaselt välja antavad sissenõutavad aktsiad võtab pank tasuta tagasi kapitalivarude neljanda läbivaatamise perioodi lõpus vastavalt käesoleva punkti 3 järgnevatele sätetele.
                  
               
                     b)
                  
                  
                     Võttes arvesse käesoleva punkti 3 ülejäänud sätteid, võetakse kõik või mõned sissenõutavad aktsiad tagasi vahetult 2016. aasta aastakoosolekule järgneval päeval, kusjuures tagasivõetavate aktsiate arv arvutatakse kokkulepitud valemi põhjal, võttes aluseks kasutamata jäänud sissenõutava kapitali (olemasolul) kapitalivarude neljanda läbivaatamise perioodi lõpu seisuga, võrrelduna lubatud kapitali kasutamise piirmääraga 87 % kapitalivarude neljanda läbivaatamise perioodi lõpus. Sellise kasutamata jäänud sissenõutava kapitali arvutamisel on kõnealune kapital alla 9 miljardi euro ja ((87 % Ast) – B), kus:
                     
                                 i)
                              
                              
                                 A on panga vähendamata märgitud kapitali, reservide ja ülejäägi kogusumma kapitalivarude neljanda läbivaatamise perioodi lõpu seisuga ning
                              
                           
                                 ii)
                              
                              
                                 B on panga põhitegevusega seotud varad kapitalivarude neljanda läbivaatamise perioodi lõpu seisuga.
                              
                           Kokkulepitud valemi kohaselt tagasi võetavate aktsiate arvu (kui aktsiaid üldse tagasi võetakse) saamiseks jagatakse kõnealune summa aktsiate nimiväärtusega (10 000 eurot) (2).
                  
               
                     c)
                  
                  
                     Käesoleva resolutsiooni kohaselt võetakse aktsiad tagasi tingimusel, et aktsiate mis tahes tagasivõtmise järel on kõik asutamislepingu asjakohased sätted jätkuvalt täidetud (nt kõik artikliga 12 ette nähtud suhtarvud on täidetud, sissenõutavaid aktsiaid ei ole panga kohustuste täitmiseks sisse nõutud (asutamislepingu artikli 6 lõige 4 ja artikkel 17), panga tegevuse lõpetamist käsitlevat otsust ei ole tehtud (asutamislepingu artikkel 41 ja artikli 42 lõige 2)).
                  
               
                     d)
                  
                  
                     Kohe pärast 2015. aasta aastakoosolekut tehakse järgmist:
                     
                                 i)
                              
                              
                                 panga juhtkond koostab aastate 2011–2014 andmete ja 2015. aasta asjakohaste prognooside alusel hinnangu panga finantsseisundi ja kapitalivarude neljanda läbivaatamise perioodi lõpuni prognoositavate majandustingimuste, sealhulgas eelkõige majandustoodangu, investeeringute, riikide pangasüsteemide ja rahvusvaheliste kapitaliturgude kohta, ning konsulteerib seejärel direktorite nõukoguga;
                              
                           
                                 ii)
                              
                              
                                 panga president esitab direktorite nõukogule panga nõukogule esitatava aruande projekti koos kahe allpool kirjeldatud resolutsiooni projektiga;
                              
                           
                                 iii)
                              
                              
                                 esimeses resolutsioonis määratakse kindlaks tagasivõetavate sissenõutavate aktsiate arv järgmiselt: x) kui kokkulepitud valemi kohaselt ei ole kasutamata jäänud sissenõutavat kapitali, märgitakse resolutsioonis, et kokkulepitud valemi kohaldamise tulemusel ei võeta aktsiaid tagasi; y) kui kokkulepitud valemi kohaselt on kasutamata jäänud sissenõutavat kapitali ning panga finantsseisund ja olemasolevad majandustingimused võimaldavad kokkulepitud valemit kohaldada ilma seda kohandamata, märgitakse resolutsioonis, et võetakse tagasi teatav selline arv aktsiaid, mis on maksimaalne selliste aktsiate arv, mida võib võtta tagasi kokkulepitud valemi kohaldamisel; või z) kui kokkulepitud valemi kohaselt on kasutamata jäänud sissenõutavat kapitali ning panga finantsseisund ja olemasolevad majandustingimused ei võimalda kokkulepitud valemit kohaldada, märgitakse resolutsioonis, et võetakse tagasi teatav selline arv aktsiaid, mis on alla maksimaalse selliste aktsiate arvu, mida võib võtta tagasi kokkulepitud valemi kohaldamisel, ning kõnealune arv võib olla null;
                              
                           
                                 iv)
                              
                              
                                 teise resolutsiooniga nähakse ette selliste sissenõutavate aktsiate tagasivõtmise menetlus, mida ei ole pärast kapitalivarude neljanda läbivaatamise perioodi lõppu tagasi võetud vastavalt punkti 3 alapunktidele e või f;
                              
                           
                                 v)
                              
                              
                                 olenemata panga nõukogu kodukorra mis tahes sätetest ja ilma, et see piiraks asutamislepingu artikli 24 kohaseid panga nõukogu volitusi, lisatakse sissenõutavate aktsiate tagasivõtmist käsitlev punkt panga nõukogu 2015. aasta aastakoosoleku päevakorda, samuti esitatakse panga nõukogule läbivaatamiseks aruanne ja heakskiitmiseks resolutsioonid.
                              
                           
               
                     e)
                  
                  
                     Panga nõukogu teeb 2015. aasta aastakoosolekul otsuse esimese resolutsiooni kohta hääletavate liikmete häälteenamuse alusel; kui esimest resolutsiooni häälteenamusega heaks ei kiideta, on tagasivõetavate sissenõutavate aktsiate arv (olemasolul) maksimaalne selliste aktsiate arv, mida võib võtta tagasi kokkulepitud valemi kohaldamisel, kohaldades alati allpool esitatud punkti 3 alapunkti f sätteid.
                  
               
                     f)
                  
                  
                     Kui panga tegelik finantsseisund ja olemasolevad majandustingimused kapitalivarude neljanda läbivaatamise perioodi lõpus erinevad oluliselt vastavatest prognoosidest, mille panga juhtkond esitas direktorite nõukogule 2015. aastal, esitatakse panga nõukogule sama menetluse kohaselt viivitamata uus resolutsioon, mis kiidetakse heaks sama häälteenamusega 2016. aasta aastakoosolekul või enne seda.
                  
               
                     g)
                  
                  
                     Kui otsus teatava arvu sissenõutavate aktsiate tagasivõtmise kohta jõustub vastavalt eespool esitatud punkti 3 alapunktidele e või f, loovutavad kõik liikmed, kes on märkinud käesoleva resolutsiooni kohaselt välja antud sissenõutavad aktsiad, pangale kõik oma aktsiad või osa nendest vastavalt omatavate aktsiate arvule; sellised tagasivõetud aktsiad tühistatakse automaatselt tagasivõtmise kuupäeva seisuga ja panga lubatud kapitali vähendatakse vastavalt, ilma et selleks oleks vaja uut panga nõukogu resolutsiooni.
                  
               
                     h)
                  
                  
                     Panga nõukogu teeb 2015. aasta aastakoosolekul otsuse teise resolutsiooni kohta hääletavate liikmete häälteenamuse alusel.
                  
               4.   Jõustumine ja muud sätted
         
                     a)
                  
                  
                     Käesoleva resolutsiooni kohaldamisel on jõustumiskuupäev 30. aprill 2011 või enne seda või kui direktorite nõukogu nii kindlaks määrab, mõni hilisem kuupäev, kuid hiljemalt 31. detsember 2011; selleks kuupäevaks on vastavalt käesoleva resolutsiooni punkti 2 alapunktile b deponeeritud panka rahuldavad dokumendid, millega nähakse ette kokku vähemalt 450 000 sissenõutava aktsia (3) märkimine.
                  
               
                     b)
                  
                  
                     Vastavalt käesoleva resolutsiooni sätetele kohaldatakse asutamislepingu sätteid mutatis mutandis käesoleva resolutsiooni alusel lubatud sissenõutavate aktsiate ja tehtud märkimiste suhtes, nagu oleksid sellised aktsiad osa panga algkapitalist ning nagu sellised märkimised ja maksed oleksid sellise algkapitali esmased märkimised ja maksed.
                  
               
            (Vastu võetud 14. mail 2010)
         
      
      
         (1)  Pärast sissemakstava kapitali suurendamist on panga lubatud aktsiakapital 21 miljardit eurot. Kuna 9 miljardit eurot on lubatud aktsiakapitalist 42,857 %, on igal aktsionäril õigus märkida aktsiaid kuni 42,857 % aktsiatest, mis tal oli aktsiakapitali suurendamise ajal, et säilitada praegune aktsionäride struktuur.
      
         (2)  Vastavalt kokkulepitud valemile on kasutamata jäänud sissenõutava kapitali maht null, kui panga põhitegevusega seotud varad on 87 % (või rohkem) vähendamata märgitud kapitali, reservide ja ülejäägi kogusummast.
      
         (3)  50 % hiljuti välja antud sissenõutavatest aktsiatest.